CELEX: 62021TN0805
Language: mt
Date: 2021-12-23 00:00:00
Title: Kawża T-805/21: Rikors ippreżentat fit-23 ta’ Diċembru 2021 – NS vs Il-Parlament

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/65
            
         
      Rikors ippreżentat fit-23 ta’ Diċembru 2021 – NS vs Il-Parlament
      (Kawża T-805/21)
      (2022/C 73/82)
      Lingwa tal-kawża: il-Franċiż
      
         Partijiet
      
      
         Rikorrent: NS (rappreżentanti: L. Levi u A. Blot, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors bħala ammissibbli u fondat;
               
            
                  —
               
               
                  tannulla d-deċiżjoni tal-21 ta’ Jannar 2021 li permezz tagħha r-rikorrent huwa assenjat mill-ġdid għall-pożizzjoni ta’ Konsulent għad-Direttorat Ġenerali tal-Presidenza u, sa fejn neċessarju, id-deċiżjoni ta’ rkupru ta’ ħlasijiet indebiti tat-8 ta’ Marzu 2021;
               
            
                  —
               
               
                  sa fejn neċessarju, tannulla d-deċiżjoni tas-16 ta’ Settembru 2021 li tiċħad l-ilment tar-rikorrent tas-7 ta’ April 2021;
               
            
                  —
               
               
                  tordna l-kumpens tad-danni materjali u morali mġarrba mir-rikorrent;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea u b’mod partikolari ksur tad-dritt għal smigħ u l-ksur tal-obbligu ta’ motivazzjoni.
               
            
                  2.
               
               
                  It-tieni motiv ibbażat fuq l-assenza manifesta tal-interess tas-servizz u fuq il-ksur tad-dmir ta’ premura.
               
            
                  3.
               
               
                  It-tielet motiv ibbażat fuq użu ħażin ta’ poter u fuq użu ħażin ta’ proċedura.